Document ID: 31992D0271

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Μαΐου 1992 για την εισαγωγή στην Κοινότητα ζώντων ζώων και ζωικών προϊόντων καταγωγής ή προέλευσης της Δημοκρατίας της Βοσνίας-Ερζεγοβίνης (92/271/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 90/675/ΕΟΚ του Συμβουλίου της 10ης Δεκεμβρίου 1990 που ορίζει τις αρχές όσον αφορά την οργάνωση των κτηνιατρικών ελέγχων για τα προϊόντα προέλευσης τρίτων χωρών που εισάγονται στην Κοινότητα (1), όπως τροποποιήθηκε από την οδηγία 91/496/ΕΟΚ (2), και ιδίως το άρθρο 19,
την οδηγία 91/496/ΕΟΚ του Συμβουλίου της 15ης Ιουλίου 1991 που ορίζει τις αρχές όσον αφορά την οργάνωση των ελέγχων για τα ζώα προέλευσης τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ, όπως τροποποιήθηκε από την οδηγία 91/628/ΕΟΚ (3), και ιδίως το άρθρο 18,
Εκτιμώντας:
ότι η επιδείνωση και η σοβαρότητα της κατάστασης της Δημοκρατίας της Βοσνίας-Ερζεγοβίνης δεν επιτρέπει πλέον τη διασφάλιση και ότι οι εισαγωγές ζώντων ζώων και ζωικών προϊόντων καταγωγής ή προέλευσης της χώρας αυτής ανταποκρίνονται σε ικανοποιητικές υγειονομικές συνθήκες, και ιδίως ότι υποβάλλονται σε κτηνιατρικό έλεγχο με κατάλληλο τρόπο-
ότι η κατάσταση αυτή δύναται να αποτελέσει σοβαρό κίνδυνο τόσο για τη δημόσια υγεία όσο και για την υγεία των ζώων στην Κοινότητα- ότι ως εκ τούτου δικαιολογείται η αναστολή των εισαγωγών ζώντων ζώων και ζωικών προϊόντων καταγωγής ή προέλευσης της Δημοκρατίας της Βοσνίας-Ερζεγοβίνης-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη απαγορεύουν την εισαγωγή ζώντων ζώων και ζωικών προϊόντων καταγωγής ή προέλευσης της Δημοκρατίας της Βοσνίας-Ερζεγοβίνης.
Άρθρο 2
Η Επιτροπή παρακολουθεί την εξέλιξη της κατάστασης της Δημοκρατίας της Βοσνίας-Ερζεγοβίνης. Η παρούσα απόφαση επανεξετάζεται και μπορεί να τροποποιηθεί ανάλογα με την εξέλιξη αυτή.
Άρθρο 3
Η παρούσα απόφαση απευθύνεται στα κράτη μέλη. Βρυξέλλες, 20 Μαΐου 1992.

Labels: 17
0
3
6
18